CELEX: 32022R0272
Language: hr
Date: 2022-02-23 00:00:00
Title: Provedbena uredba Komisije (EU) 2022/272 оd 23. veljače 2022. o odobrenju pripravka od Saccharomyces cerevisiae MUCL 39885 kao dodatka hrani za sve Suidae osim odbijene prasadi i krmača te za pse (nositelj odobrenja: Prosol S.p.A.) (Tekst značajan za EGP)

24.2.2022   
               
               
                  HR
               
               
                  Službeni list Europske unije
               
               
                  L 43/14
               
            
         PROVEDBENA UREDBA KOMISIJE (EU) 2022/272
         оd 23. veljače 2022.
         o odobrenju pripravka od Saccharomyces cerevisiae MUCL 39885 kao dodatka hrani za sve Suidae osim odbijene prasadi i krmača te za pse (nositelj odobrenja: Prosol S.p.A.)
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
         budući da:
         
                     (1)
                  
                  
                     Uredbom (EZ) br. 1831/2003 propisano je odobravanje dodataka hrani za životinje te osnove i postupci za izdavanje odobrenja.
                  
               
                     (2)
                  
                  
                     U skladu s člankom 7. Uredbe (EZ) br. 1831/2003 podnesen je zahtjev za odobrenje pripravka od Saccharomyces cerevisiae MUCL 39885. Uz zahtjev su priloženi podaci i dokumenti propisani člankom 7. stavkom 3. Uredbe (EZ) br. 1831/2003.
                  
               
                     (3)
                  
                  
                     Zahtjev se odnosi na odobrenje pripravka od Saccharomyces cerevisiae MUCL 39885 kao dodatka hrani za sve Suidae osim odbijene prasadi i krmača te za pse i njegovo razvrstavanje u kategoriju dodataka „zootehnički dodaci”.
                  
               
                     (4)
                  
                  
                     Europska agencija za sigurnost hrane („Agencija”) u svojim je mišljenjima od 23. lipnja 2021. (2)
                        , (3) zaključila da pripravak od Saccharomyces cerevisiae MUCL 39885 u predloženim uvjetima uporabe nema štetan učinak na zdravlje životinja, sigurnost potrošača i okoliš. Osim toga, zaključila da se smatra da taj pripravak može nadražiti kožu i oči te izazvati preosjetljivost kože i dišnih putova. Stoga Komisija smatra da bi trebalo poduzeti odgovarajuće mjere zaštite kako bi se spriječili štetni učinci na zdravlje ljudi, ponajprije na zdravlje korisnikâ tog dodatka. Agencija je također zaključila da u slučaju porodice Suidae pripravak može biti učinkovit kao zootehnički dodatak hrani za životinje, dok u slučaju pasa može biti učinkovit za poboljšanje konzistencije fecesa. Agencija smatra da ne postoji potreba za posebnim zahtjevima za praćenje nakon stavljanja na tržište. Isto tako, potvrdila je izvješće o metodama analize dodatka hrani za životinje koje je dostavio referentni laboratorij osnovan Uredbom (EZ) br. 1831/2003.
                  
               
                     (5)
                  
                  
                     Procjena pripravka od Saccharomyces cerevisiae MUCL 39885 pokazuje da su ispunjeni uvjeti za odobravanje iz članka 5. Uredbe (EZ) br. 1831/2003. U skladu s tim trebalo bi odobriti uporabu tog pripravka kako je navedeno u Prilogu ovoj Uredbi.
                  
               
                     (6)
                  
                  
                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU UREDBU:
         
            Članak 1.
            Pripravak naveden u Prilogu, koji pripada kategoriji dodataka „zootehnički dodaci” i funkcionalnoj skupini „stabilizatori dobre crijevne flore”, odobrava se kao dodatak hrani za životinje pod uvjetima utvrđenima u Prilogu.
         
         
            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 23. veljače 2022.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 268, 18.10.2003., str. 29.
         
         
            (2)  EFSA Journal 2021.;19(7):6698.
         
            (3)  EFSA Journal 2021.;19(7):6699.
      
      
         
            PRILOG
            
                        Identifikacijski broj dodatka
                     
                     
                        Naziv nositelja odobrenja
                     
                     
                        Dodatak
                     
                     
                        Sastav, kemijska formula, opis, analitička metoda
                     
                     
                        Vrsta ili kategorija životinje
                     
                     
                        Najviša dob
                     
                     
                        Najmanja količina
                     
                     
                        Najveća dopuštena količina
                     
                     
                        Ostale odredbe
                     
                     
                        Datum isteka važenja odobrenja
                     
                  
                        CFU/kg potpune krmne smjese s udjelom vlage od 12 %
                     
                  
                        
                           Kategorija: zootehnički dodaci. Funkcionalna skupina: stabilizatori dobre crijevne flore
                        
                     
                  
                        4b1710
                     
                     
                        Prosol S.p.A.
                     
                     
                        
                           Saccharomyces cerevisiae MUCL 39885
                     
                     
                        
                           Sastav dodatka:
                        
                        Pripravak od Saccharomyces cerevisiae MUCL 39885
                        koji sadržava najmanje:
                        1 × 109 CFU/g dodatka
                        Kruti oblik
                        
                           Karakteristike aktivne tvari:
                        
                        Žive stanice Saccharomyces cerevisiae MUCL 39885
                        
                           Analitička metoda
                            (1)
                        
                        Određivanje brojnosti: metoda izlijevanja podloge uz uporabu glukoza agara s ekstraktom kvasca i kloramfenikolom (CGYE) (EN 15789)
                        Identifikacija: metoda lančane reakcije polimerazom (PCR)
                     
                     
                        Sve Suidae osim onih namijenjenih za rasplod i odbijene prasadi
                        Sve Suidae namijenjene za rasplod osim krmača
                        Psi
                     
                     
                        –
                        –
                        –
                     
                     
                        3 × 109
                        
                        6,4 × 109
                        
                        7 × 1010
                        
                     
                     
                        –
                        –
                        –
                     
                     
                        
                                    1.
                                 
                                 
                                    U uputama za uporabu dodatka i premiksâ treba navesti uvjete skladištenja i stabilnost pri toplinskoj obradi.
                                 
                              
                                    2.
                                 
                                 
                                    Subjekti u poslovanju s hranom za životinje utvrđuju operativne postupke i odgovarajuće organizacijske mjere za korisnike dodatka i premiksâ radi uklanjanja opasnosti u slučaju udisanja, dodira s kožom ili dodira s očima. Ako se tim postupcima i mjerama rizici od izlaganja kože, dišnih organa ili očiju ne mogu ukloniti ili smanjiti na najmanju moguću mjeru, pri uporabi dodatka i premiksâ treba nositi osobnu zaštitnu opremu, uključujući zaštitu za kožu, oči i dišne organe.
                                 
                              
                     
                        16.3.2032.
                     
                  
               (1)  Podaci o analitičkim metodama dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports.